හෙම්මාතගම පොලිසිය සහ සිවිල් ආරක්ෂක කමිටුව ඒකාබද්ධව සංවිධානය කරනු ලැබූ ‘සුරකිමු ශ්‍රී ලංකා’ පොලිස් ජංගම සේවය හෙම්මාතගම ගිනිහප්පිටිය දේවී බාලිකා විද්‍යාලයේදී පැවැත්විණි.මාවනැල්ල ප්‍රාදේශීය ලේකම් කාර්යාලය ප්‍රාදේශීය සභාව හෙම්මාතගම මාවනැල්ල රජයේ රෝහල් හෙම්මාතගම මාවනැල්ල පොලිස් ස්ථාන ඇතුළු රාජ්‍ය සහ ජනතා සංවිධාන එයට සහයෝගය දක්වන ලදී.එදින හෙම්මාතගම පොලිස් බල ප්‍රදේශයේ වෙසෙන ජනතාවට අවශ්‍ය ජාතික හැදුනුම්පත් හා වැඩිහිටි හැඳුනුම්පත් ලබාදීම, ඉඩම් ආරවුල් සුළු පැමිණිලි, පහසුවෙන් නිරාකරණය කරදීම, ගොවීන් සඳහා නොමිලේ පැළ බෙදා දීම, අක්ෂි සායන පවත්වා නොමිලේ ප්‍රතිකාර ලබා දීම, ඇස් කණ්ණාඩි ලබාදීම, විවාහ සහතික ලබා දීම සිදු කෙරිණි..